kardosdrur/scandi-wiki huggingface dataset:
Hans Schjellerup

Hans Carl Frederik Christian Schjellerup (ved dåben Schiellerup) (8. februar 1827 i Odense – 13. november 1887 i København) var en dansk astronom og orientalist.

Han blev ikke student, men gennemgik Den polytekniske Læreanstalt og ansattes 1851 ved observatoriet i København. Fra 1854 var han tillige lærer i matematik ved Søofficersskolen og fra 1851 i tegning ved Den polytekniske Læreanstalt. I Schjellerups første astronomiske tid var observatoriet på taget af Rundetårn, og der var derfor liden anledning til at anstille observationer. Schjellerup benyttede da sin tid fornemmelig til regnearbejde og udgav: Tycho Brahe’s Originalobservationer benyttede til Banebestemmelse af Kometen 1580 (1856). Men da observatoriet var flyttet till Østervold, gik Schjellerup straks i gang med et større observationsarbejde med meridiancirklen: Stjernefortegnelse indeholdende 10000 Positioner af teleskopiske Fiksstjerner mellem — 15° og + 15° Deklination (1864).

Schjellerup kastede sig nu over studiet af østerlandske sprog og udgav på grundlag af to manuskripter fundne i Sankt Petersburg og København Al-Sûfis uranometri: Description des Étoiles Fixes, composées au milieu du dixième siècle de notre ère par l'Astronøme Persan Abd-al-Rahman al-Sûfi (1874). Ved siden heraf nævnes hans Recherches sur l’Astronomie des Anciens i Tidsskriftet Copernicus (1881). Af Schjellerups øvrige astronomiske publikationer gav hans Catalog der rothen isolirten Sterne (1866, Leipzig 1874) Secchi materialer til dennes fjerde spektraltype. Han udgav Genäherte Oerter (für 1855) der Fixsterne, von welchen Beobachtungen in Bände 1—66 der Astronomischen Nachrichten enthalten sind (Leipzig 1867) og udarbejdede 1870 for Det Store Nordiske Telegraf-Selskab et kinesisk håndleksikon.

Schjellerup skrev Populær Astronomi (1855), redigerede almanakken 1858—88, grundede 1859 sammen med Tychsen Mathematisk Tidsskrift og deltog 1865 i længdebestemmelsen Oslo—Stockholm—København. Ved sin død efterlod han sig forarbejder til et persisk og kinesisk leksikon. 1873 blev Schjellerup medlem af Videnskabernes Selskab i København, 1879 af Royal Astronomical Society i London. 1865 blev han titulær professor og 1874 Ridder af Dannebrog. Han er begravet på Solbjerg Parkkirkegård.

Kilder 

Jacobsen, Kurt. "Danish Watchmaker Created the Chinese Morse System." Morsum Magnificat, no. 51 (1997): 14–19.
Hinrup, hans Jørgen. "Schjellerup og Schultz" Danmark Kina no. 105 (2016): 18-19.
Thøgersen, Carsten Boyer og Hans Jørgen Hinrup. "The First Chinese Telegraphic Code Book Published by Great Northern Telegraph Company in 1871" Copenhagen Business Confusius Institute (2015)

Eksterne henvisninger 
 

 

Astronomer fra Danmark
Orientalister fra Danmark
Ingeniører fra Danmark
Matematikere fra Danmark
Titulære professorer fra Danmark
Videnskabsformidlere fra Danmark
Faglitterære forfattere fra Danmark
Dansksprogede forfattere fra Danmark
Medlemmer af Videnskabernes Selskab
Riddere af Dannebrog
Danskere i 1800-tallet
Personer fra Odense
Personer i Dansk Biografisk Leksikon
Salmonsens
Sulsted Idrætsforening

Sulsted IF er en idrætsforening i Sulsted, der blev stiftet omkring 1931. Den første forhandlingsprotokol for fodbold, afdelingen er dateret til 1944. Der foreligger intet skriftligt materiale fra perioden 1931 til 1944.

Afdelinger 
Sulsted IFs fodboldafdeling har tre seniorhold på herre siden. Et i Serie 2, et i Serie 3 og et i Serie 5. På kvindesiden har Sulsted IF et senior hold i Serie 2.

I ungdomsrækkerne fra U10 til U19 samarbejder Sulsted IF med Vestbjerg IF. Sammenslutningen af de to klubber hedder SVIF.

I 2008 vandt Sulsted IF bronze i DM i futsal. I 2012-sæsonen røg Sulsted IF ud i de indledene runder. Sulsted har også i år et hold med i futsal ligaen

Sulsted IF har ikke kun en fodboldafdeling. De har også en badmintonafdeling, en gymnastikafdeling og en løbeklub.

Sulsted IF har tre badminton hold. 2 hold i Serie 1 og et hold i Serie 4.

Arrangementer 
Sulsted IF holder en gang om året den årlige "Idrætuge" som noget nyt i år 2012 er det en hel uge. I idrætsugen er hele Sulsted samlet om begivenheden. Under idrætsugen er der også flere aktiviteter som "Sulsted Løbet" og skattejagt for de små. Traditionstro kommer Nørresundby Banks hoppepude altid op til de små, der ikke hele tiden gider at se fodbold. Idrætsugen 2012 varer hele uge 32. Sulsted holder også sif cup i indendørs fodbold hver år i år er det 33. Gang det bliver afholdt. Der har de seneste år været mere end 250 hold med fra hele Nordjylland. Stævnet afholdes i Sulsted hallen.

Referencer 

Sportsklubber i Danmark
Foreninger i Aalborg Kommune
Idrætsforening
Herman Bing

Herman Bing og Herman Jacob Bing er navnet på flere personer:

 Herman Bing (boghandler) (1776-1844) – dansk bog- og papirhandler (Herman/Heiman Jacob Bing)
 Herman Bing (politiker) (1845-1896) – dansk redaktør og politiker (Herman Meyer Bing)
 Herman Bing (læge) (1871-1966) – dansk professor, dr.med. (Herman Jacob Bing)
 Herman Bing (komiker) (1889–1947) – tysk komiker
Hälsingegårdarna (verdensarv)

Hälsingegårdarna (svensk: Världsarvet Hälsingegårdarna) (engelsk: Decorated Farmhouses of Hälsingland) er et verdensarvsområde i Gävleborgs län. 

Verdensarven består af syv gårde. De seks gårde ligger i Hälsingland, mens den syvende gård ligger i Dalarna. De syv gårde blev udpeget til verdensarv i 2012. 
 
Der er bevaret omkring 1000 kulturhistorisk værdifulde helsingegårde. De fleste er fra 1800-tallet, men byggestilen har rødder længere tilbage i historien.

Gårde i Hälsingland 
De seks gårde i Hälsingland, fordelt efter kommuner:
 Bollnäs kommune
 Gästgivars i Vallsta, nord for Arbrå.
 Ovanåkers kommune
 Jon-Lars og Pallars i Långhed, nord for Alfta. 
 Söderhamns kommune 
 Erik Anders i Asta udenfor Söderala.
 Ljusdal kommune
 Bommars i Letsbo, nordvest for Ljusdal. 
 Kristofers i Stene udenfor Järvsö.

Gård i Dalarna  
 Ljusdal kommune
 Fågelsjö gammelgård i Fågelsjö, vest for Los i Orsa Finnmark i det nordøstlige Dalarna.

Andre verdensarvsområder 
I Falu kommun, der grænser op til Ovanåkers og Bollnäs kommuner ligger verdensarvsomådet Falun og Kopparbergslagen. Mod nord glider Hälsingland over i Västernorrlands län. I dette len ligger verdensarvsomådet Höga Kusten/Kvarkens skärgård.

Kilder 
Artiklen bygger helt eller delvist på Svensk Wikipedia.

Verdensarvsområder i Sverige
Etableret i 2012
Hälsingland
Dalarna
Bygninger, konstruktioner og anlæg i Gävleborgs län
Carl Møller (maler)

Carl Henrik Kock Møller (2. september 1845 i Skælskør – 31. marts 1920 i Espergærde) var en dansk maler.

Carl Møller blev uddannet malersvend og lærte maleriet på Det tekniske Selskabs Skole. Han gik på Kunstakademiet fra oktober 1866 og blev indstillet til afgang februar 1875, men fik ikke afgang. Han var privatelev hos Vilhelm Kyhn, C.F. Aagaard og O.D. Ottesen. Motiverne til hans landskabsmalerier hentede han hovedsagelig fra egnen omkring Roskilde og på Nordsjælland. Sideløbende med landskabsbillederne udførte Møller flere blomstermalerier, sikkert inspireret af hans lærer, O.D. Ottesen.

Hæder 
 Den Sødringske Opmuntringspræmie, 1880, for Juni formiddag ved en stente
 De Neuhausenske Præmier, 1881, for Markblomster
 Kunstakademiets stipendium 1886, 1890, 1896
 Den Raben-Levetzauske Fond, 1894
 Akademiets Aarsmedalje 1, 1913, for Forårssol i april

Værker 
 Juni formiddag ved en stente (1880, Sødrings Præmie)
 Markblomster (1881, Neuhausens Præmie)
 Midsommerdag, motiv fra Egebæksvang (1900)
 Henimod aften, Roskilde Fjord (1901)
 Klitter ved Nordstranden nær Højen (1911, Skagens Museum)
 Forårssol i april (1913, Aarsmedaljen)
 Fisker ved sin båd (Johannes Larsen Museet)
Dekorationsarbejder:
 Blomsterguirlander, Landbohøjskolens festsal (1882, udført som medhjælper hos C.F. Aagaard)
 Dørstykker og vægbilleder, Kysthospitalet på Refsnæs (o. 1885, brugt som illustration til Christian Richardt: Fra Kysthospitalet paa Refsnæs, 1887)
 Tegninger i Designmuseum Danmark

Ekstern henvisning og kilde

Eksterne henvisninger 
 

Malere fra Danmark
Personer fra Skælskør
Danskere i 1800-tallet
Danskere i 1900-tallet
Landskabsmalere
Blomstermalere
Modtagere af Eckersberg Medaillen
Modtagere af De Neuhausenske Præmier
Cueva de los Verdes

Cueva de los Verdes (spansk for "Verdes grotte", fordi den tidligere var ejet af Verde-familien) er en lavatunnel og turistattraktion på øen Lanzarote i de Kanariske Øer (Spanien). Grotten ligger i Monumento Natural del Malpaís de La Corona, et beskyttet område af de Kanariske Øer.

Grotten blev dannet for omkring 3.000 år siden af lavastrømninger – fra den nærliggende vulkan Monte Corona – på vej over Malpaís de la Corona mod havet. Lavastrømmene afkølede i overfladen, hvormed en solid skorpe blev dannet, før lavaen drænedes og efterlod grotten med den øverste faste skorpe som loft. Omkring 20 steder er grottens loft kollapset, hvilket har dannet en hule, kendt lokalt som jameo. Grotterne strækker sig 6 km over havets overflade og 1,5 km under havet (Tunnel de la Atlantida). 

En jameo indgangen til Cueva de los Verdes. To kilometer af grottesystemet blev udviklet til turisme i 1960'erne, hvor grottens vægge blev oplyst af farverigt lys.

Grotten er også kendt for dens koncertsal, som er beliggende nær indgangen (og udgangen) til grotten. Koncertsalen indfatter omkring 15 til 20 rækker med 26 pladser i hver række, hvilket tillader op til 500 mennesker i koncertsalen af gangen.

I tidligere århundreder gemte folk fra hele Lanzarote sig i grotten for at beskytte sig mod priater og slavetogter.

Referencer

Eksterne henvisninger 

 Cueva de los Verdes  på lanzarote.com

Spaniens geografi
Grotter
Lanzarote
Tsingy de Bemaraha Strict

Tsingy de Bemaraha naturreservat (malagassisk: Tsingin'ny Bemaraha) på Madagaskars vestkyst har været naturreservat siden 1927, et verdensarvområde siden 1990, og dele af området er siden 1997 nationalpark. Nationalparkdelen ligger i syd, og udgør 666 km². Naturreservatet som udgør den nordlige del har et areal på 853 km².

Parkens geografi er slående, med stejle kløfter, kalkstensskove og bratte klipper. Højden varierer fra 150 til 700 moh., og parken ligger 60-80 km fra kysten. På grund af størrelsen og de relativt begrænsede menneskelige aktiviteter, er dette uden sidestykke det vigtigste naturfredningsområdt på vest-Madagaskar. Plante- og dyrelivet i parken er kun sparsomt dokumenteret, men omfatter flere typer lemurer.

Begrundelsen for verdensarvstatus er at der er tale om naturområder af usædvanlig karakter, og habitat for truede arter.

Eksterne kilder og henvisninger 
 UNEP World Conservation Monitoring Centre: faktaark
 Artikel i National Geographic Magazine

Madagaskars geografi
Verdensarvsområder i Afrika
Nationalparker i Afrika
Chevrolet Matiz

Chevrolet Matiz var en mikrobil fra bilmærket Chevrolet. Den første generation blev fra slutningen af 2004 kun bygget i knap tre måneder som Chevrolet, og var en af General Motors omdøbt version af forgængeren Daewoo Matiz. Man havde nemlig besluttet at opgive varemærket Daewoo i Vesteuropa. I Sydkorea sælges bilen dog fortsat under navnet Daewoo Matiz. I Østeuropa og Kina hedder modellen Chevrolet Spark ligesom efterfølgeren hedder i Vesteuropa. I Mexico sælges bilen som Pontiac Matiz G2.


Første generation (2004−2005) 

Efter at General Motors i slutningen af 2004 omdøbte alle Daewoo-biler i Vesteuropa til Chevrolet, blev første generation af Daewoo Matiz uden yderligere modifikationer omdøbt til Chevrolet Matiz. Kun logoerne blev udskiftet.

Anden generation (2005−2010) 

Den anden generation af Matiz var på markedet fra foråret 2005 til marts 2010. Den teknisk set næsten uændrede bil kunne kendes på de nye forlygter og den stærkt faldende taglinje. Kun de to dyreste modeller SX og Automatik havde sideairbags. Ved Euro NCAPs kollisionstest fik en Matiz uden sideairbags to en halv ud af fem mulige stjerner og dermed en svag beskyttelse af passagererne, kun undergået af den fem år ældre Fiat Seicento. I midten af 2008 fik Matiz et mindre facelift, som kunne kendes på det på kølergrillen monterede Chevrolet-logo.

Modellen fandtes med en trecylindret motor på 796 cm³ med 38 kW (52 hk) og en firecylindret motor på 995 cm³ med 49 kW (67 hk). I stedet for den standardmonterede femtrins manuelle gearkasse, kunne den mindste motor leveres med trinløst CVT-automatgear.

Efterbygning efter 2010 
Hvor Matiz i 2010 i Europa blev afløst af Chevrolet Spark, sælges den i nogle latinamerikanske lande (fra Chile til Mexico) stadigvæk som billig indstigningsmodel (pr. efteråret 2015).

Noter

Eksterne henvisninger 

 

Matiz
Mikrobiler
Forhjulstrukne biler
Biler introduceret i 2004
Biler fra 2000'erne
Biler fra 2010'erne
Herman Bing (boghandler)

Herman (Heiman) Jacob Bing (født marts 1776 i Amsterdam – død 10. marts 1844 i København) var en dansk bog- og papirhandler.

Bing var søn af Jacob Bing (død 1780) og Jitle Oppenheim (død 1793, gift 2. gang med Moses Ruben Renner i Hamborg 1787) og indvandrede i slutningen af 1700-tallet til Danmark, hvor han først ernærede sig som kattuntrykker og senere som huslærer i Roskilde. I 1803 oprettede han i København sammen med sin svoger L.J. Kalisch et undervisningsinstitut for ungdommen af den mosaiske tro. Her kunne den jødiske ungdom erhverve sig samme kundskaber, som var tilgængelige i datidens realskoler for kristne børn. Instituttet dimitterede i årene indtil 1818 ca. 400 elever og spillede en nøglerolle i jødernes samfundsmæssige frigørelse. Instituttet var velset af myndighederne, men skolen kunne i længden ikke brødføde to familier.

Herman Bing søgte derfor og fik 10. september 1819 – midt under jødefejden – kgl. bevilling til i København "at falholde alle til Skrivning og Tegning henhørende Materialer samt Landkort og Skolebøger". Bings forretning voksede i de følgende år og blev en af hovedstadsens toneangivende bog-, papir- og kunsthandeler og nød så stor anseelse, at Bing i 1837 blev opfordret til at være en af de ni stiftere af Boghandlerforeningen. I 1838 overdrog han forretningen til sine to sønner, Meyer Herman Bing og Jacob Herman Bing, som førte den videre under navnet H.J. Bing & Søn. Under sønnernes ledelse fortsatte fremgangen, og den bingske boghandel blev Københavns fornemste. Den var 1863–66 ejet af Meyer Herman Bings søn Jacob Martin Bing og Benny Henriques, 1866–85 af Jacob Meyer Bing alene, hvorefter den ophævedes.

Herman Bing blev gift 12. juni 1805 i Synagogen i København med Sara Meyer (1776 i København – 2. februar 1848 sst.), datter af købmand Meyer Isaac (1741-1800) og Sara Meyer Hausen (1755-1824).

Han er begravet på Mosaisk Nordre Begravelsesplads.

Der findes en pastel af Liepmann Fraenckel fra ca. 1810 og et portrætmaleri af David Monies fra ca. 1840.

Kilder 
 Herman Bing i Dansk Biografisk Leksikon

Personer i Dansk Biografisk Leksikon
Personer fra Amsterdam
Herman
Boghandlere fra Danmark
Danskere i 1700-tallet
Danskere i 1800-tallet
Jøder fra Danmark
Jørgen Rantzau

Jørgen Rantzau er navnet på flere personer:

 Jørgen Rantzau (køgemester) til Kærgård (død ca. 1564) – dansk hofsinde og køgemester
 Jørgen Rantzau (officer) (ca. 1652-1713) – dansk officer og godsejer
Cykelrute

En cykelrute er en rute, der primært anvendes til cykling. Ruten er ofte markeret med skilte med cykler, hvorpå rutens nummer ligeledes figurerer. Cykelruter kan være overlappende, hvorfor der så findes to eller flere forskellige numre ved hvert skilt.

I Europa findes et veludbygget netværk af cykelruter, som også er regionale. Herunder kan nævnes den omkring 5.900 km lange North Sea Cycle Route, der går langs Nordsøen gennem Tyskland, Danmark, Sverige, Norge, Shetlandsøerne, Orkneyøerne, Skotland, England, Belgien og Holland. Denne rute er også en del af projektet EuroVelo, der koordinerer 70.000 km cykelruter i hele Europa, og er tilrettelagt af European Cyclists' Federation.

I Danmark er mange nedlagte jernbaner omdannet til cykelstier, men de nationale cykelruter følger dog som oftest ikke de forhenværende jernbaner.

Referencer
Louise Laursen (bueskytte)

Louise Klingenberg Laursen (født 27. juni 1988 i Taastrup) er en dansk bueskytte, der er udtaget til sommer-OL 2012, både individuelt og som del af det danske tremandshold. Hun deltog også individuelt ved OL 2008 i Beijing.

Louise Laursen begyndte med bueskydning som tolvårig i Taastrup Idræts Klub, og hun kom på landsholdet første gang til EM i Athen i 2006. Hun Hendes hidtil bedste internationale resultat er en førsteplads ved World Cup indendørs i 2011. Ved OL i 2008 opnåede hun 605 point i kvalifikationsrunden, hvorpå hun i første runde blev slået af polakken Małgorzata Ćwienczek, der vandt med 113-100. Dermed endte hun som nummer 54. Den danske kvalifikation til OL 2012 blev sikret, da hun sammen med Carina Christiansen og Maja Jager blev nummer otte ved VM i 2011. De tre skytter fik alle senere udtagelsen.

Noter

Eksterne henvisninger 

Bueskytter fra Danmark
Atleter fra Taastrup Idræts Klub
Yonaguni-formationen

Yonaguni-formationen eller Yonaguni-monumentet er en massiv klippeformation ud for kysten af Yonaguni, den sydligste del af Ryukyu Islands, i Japan. Der er en debat, om stedets klippeformation er fuldstændig naturlig, er et naturligt sted, som er blevet modificeret eller er en menneskelavet artefakt.

Beskrivelse 

Formationen er rektangulær, cirka 150*40 meter stor og omkring 27 meter høj. Toppen er omkring 5 meter under havoverfladen.

 
Det meste af formationens top består af en kompleks samling terrasser og brede trin, mest rektangulære, afgrænset af næsten lodrette vægge.

Nogle af dens underlige detaljer omfatter:
 To søjler tæt på hinanden, som rejser sig ca. 2,4 m over overfladen.
 "Loop Road" – en 5 meter bred afsats, som går rundt om formationen på tre sider.
 "Totem" – en stensøjle omkring 5 meter høj.
 "Dividing Wall" – en lige væg 10 meter lang.
 "Gosintai" – en enlig sten, som hviler på en lav platform.
 "Turtle" – en lav, stjerneformet platform.
 "Triangle Pool" – en trekantet nedsænkning med to store huller ved dets kanter.
 "Stage" – en L-formet klippe.

Kilder/referencer

Se også 
 UFOen i Østersøen
 Bimini Road
 Dvaraka (historisk)
 Giant's Causeway

Forhistoriske stensætninger
Japans geografi
Lyonesse

Lyonesse er et land i Kong Arthur-legenden, især i historien om Tristan og Isolde. Lyonesse er blevet sagt at grænse op til Cornwall. Lyonesse er mest kendt for at være Tristans hjem. I senere traditioner er Lyonesse regnet for at være sunket i havet et stykke tid efter Tristan historierne skulle være sket, hvilket gør Lyonesse noget lignende til Ys og andre tabte lande i middelalder keltisk mytologi eventyr.

Kilder/referencer
Eilhart von Oberge (c. 1180) Tristant
Anonymous (c. 1220) Prose Tristan
Anonymous (c. 1335) La Tavola Ritonda
Malory, Sir Thomas (1470) Le Morte D'Arthur
Anonymous (1555) I Due Tristani
Tennyson, Alfred Lord (1886) Idylls of the King

Arthur-legenden
Fiktive steder
Carnac-stenene

Carnac-stenene er enestående. De er tætte samlinger af megalitter rundt om den franske by Carnac i Bretagne. De er stenrækker, dysser, gravhøje og monolitter. De mere end 3.000 forhistoriske sten blev flyttet og rejst af forhistoriske keltiske folk i Bretagne og er en af de største samlinger i verden.

Kilder/referencer 

 A Guide to the Stone Circles of Britain, Ireland and Brittany Aubrey Burl, Yale University Press 1995, 
 Carnac: Guide pratique 2006 (provided by Carnac tourist office)
 “The megaliths of Brittany” by Jacques Briard, translated by Juan-Paolo Perre, © 1997-2007, Éditions Gisserot
 Des Pierres Pour Les Vivants by Pierre Méreaux, Kerwangwenn – 29540 Spezet, Bretagne, Nature & Bretagne (1992 edition), 244 pages
 From Carnac to Callanish: the prehistoric stone rows and avenues of Britain, Ireland and Brittany Aubrey Burl, Yale University Press, , 1993

Eksterne henvisninger 

 Carnac at france-for-visitors.com (includes map)
 Carnac, Stones for the Living: A Megalithic Seismograph? (Roslyn Strong) : partial translation of Méreaux's "Des Pierres Pour Les Vivants".
 Online photo exhibition of the Carnac region's megaliths  includes the giant menhir of Loqmariaquer, and marked and inscribed stones
 An amateur's guide to visiting the Carnac stones by car
 The megaliths of Carnac: Dolmen / passage graves — comprehensive list of dolmens in area with photos.

Online kort 
 http://members.tripod.com/Menhirs/dolmen.html  — main sites in the Morbihan area
 http://www.bretagne-celtic.com/carte_carnac.htm  — historical map
 http://www.megalithia.com/brittany/carnac/  — basic arrangement of the main alignments

Stenalderstensætninger
Bretagne
Kim Wraae

Kim Wraae Knudsen (født 19. september 1977) er en dansk kajakroer, der har deltaget ved OL 2008 i Beijing, hvor han vandt sølv i toerkajak sammen med René Holten Poulsen. Han er udtaget til OL 2012 i London, hvor han er udpeget til at være den danske fanebærer.

Wraae begyndte at ro som femtenårig og kom første gang på landsholdet tre år senere, i 1996. Han ror for Amager Ro- og Kajakklub. Hans bedste internationale resultat er EM-guld 2008 samt sølvmedaljen ved OL samme år fra 2008, begge dele i toerkajak sammen med René Holten Poulsen på 1000 m distancen. Ved samme OL blev parret nummer fem på 500 m distancen. OL-sølvmedaljen kom i hus efter en andenplads i det indledende heat efter et tysk par, hvilket gav direkte kvalifikation til finalen, hvor de dog klart blev slået relativt klart af tyskerne igen. På 500 m blev parret nummer fire i det indledende heat, hvilket betød, at de måtte igennem semifinalen, hvor de med en tredjeplads akkurat kom i finalen. Her gik det bedre, idet de blev nummer fem blandt de ni både med blot lidt over et halvt sekund op til bronzepladsen.

Ved OL 2012 deltog han i i firerkajak på 1000 m sammen med René Holten Poulsen, Emil Stær og Kasper Bleibach. Efter en 3. plads i indledende heat og 6. plads i semifinalen blev de nr. 5 i finalen. Han roede også toerkajak på 1000 m sammen med Emil Stær. Efter en 4. plads i semifinalen roede de B-finale, som de vandt. Dermed blev desamlet nr. 9. 
Kvalifikationen til OL kom i hus, da firerkajakken nåede i finalen ved VM i 2011. OL-billetten blev udstedt af DIF efter indstilling fra forbundet. Som optakt til OL vandt firerkajakken EM i Kroatien.

Noter

Eksterne henvisninger og kilder 
 
 

Kajakroere fra Danmark
Olympiske sølvmedaljevindere fra Danmark
Medaljevindere fra Danmark ved sommer-OL 2008
16. etape af Tour de France 2012

Sekstende etape af Tour de France 2012 var en 197 km lang bjergetape. Den blev kørt onsdag den 18. juli fra Pau til Bagnères-de-Luchon.

 Etape: 16. etape
 Dato: 18. juli
 Længde: 197 km
 Gennemsnitshastighed: 35,28 km/t

Point- og bjergspurter

Pointspurt (Bielle) 
Efter 26 km

1. bjergspurt (Col d'Aubisque) 
HC-kategori stigning på Col d'Aubisque, efter 53,5 km (1.709 m; 16,4 km à 7,1 %)

2. bjergspurt (Col du Tourmalet) 
HC-kategori stigning på Col du Tourmalet, efter 120,5 km (2.115 m; 19 km à 7,4 %)

3. bjergspurt (Col d'Aspin) 
1. kategori stigning på Col d'Aspin, efter 150,5 km (1.489 m; 12,4 km à 4,8 %)

4. bjergspurt (Col de Peyresourde) 
1. kategori stigning på Col de Peyresourde, efter 181,5 km (1.569 m; 9,5 km à 6,7 %)

Resultatliste

Manglende ryttere 
 11  Fränk Schleck (RNT) stillede ikke til start på etapen, da han på hviledagen blev trukket ud af løbet af sit hold, efter at have afgivet en positiv dopingprøve indeholdende det vanddrivende middel xipamid.
 42  Grega Bole (LAM) udgik.
 134  Vladimir Gusev (KAT) udgik efter styrt.

Ekstern henvisning 
 Etapeside  på Letour.fr   

 16

en:2012 Tour de France, Stage 11 to Stage 20#Stage 16